OSHITUKULWA 6
Okudja eshi Jesus a dalwa fiyo okufya kwaye
Omweengeli Gabriel okwa li a tumwa kuKalunga a ye komukainhu muwa omunyasha wedina Maria. Okwa li a lombwela Maria kutya ota ka dala okaana oko taka ka pangela ke li ohamba fiyo alushe. Okaana oko oka li ka lukwa Jesus. Jesus okwa li a dalelwa moshiunda shoimuna, novafita voimuna ova li have uya oku mu talela po. Lwanima, opa li pa holoka onyofi imwe oyo ya li ya wilika ovalumenhu va dja koushilo ve uya okutala Jesus. Ohatu ke lihonga kutya olyelye a li e va ulikila onyofi oyo nongahelipi Jesus a xupifwa momake aavo va li tava kendabala oku mu dipaa.
Natango, ohatu ka mona eshi Jesus a li ta popi novalongindjovo motembeli fimbo a li e na omido 12. Konima eshi pa pita omido 18, Jesus okwa li a ninginifwa nokwa li a hovela okuudifa Ouhamba nokuhonga ovanhu osho Kalunga a li e mu tumina kombada yedu. Ndele opo a wanife po oshilonga shaye, okwa li a hoolola ovalumenhu 12 va ninge ovayapostoli vaye.
Jesus okwa li yo a longa oikumwifilonga ihapu. Okwa li a kutifa ovanhu omayovi neeshi dinini nosho yo nomingome dinini. Okwa li a velula ovanaudu nokwa li a nyumuna ovafi. Xuuninwa, ohatu ke lihonga kombinga yoinima ihapu oyo ya li ya ningilwa Jesus pexulilo longhalamwenyo yaye nonghee a ka dipawa. Jesus okwa li a udifa oule womido nhatu netata. Oshitukulwa 6 otashi hokolola oiningwanima oyo ya li ya ningwa moule womido di dule 34 lwaapo.
MOSHITUKULWA ESHI
EHOKOLOLO 84
Omweengeli te lihololele Maria
A eta etumwalaka la dja kuKalunga: Maria ota ka dala okaana oko taka ka ninga ohamba yaalushe.
EHOKOLOLO85
Jesus ta dalelwa moshiunda shoimuna
Omolwashike ohamba yomonakwiiwa ya dalelwa monhele yokulila oimuna?
EHOKOLOLO 86
Ovalumenhu tava kwatelwa komesho konyofi
Olyelye a li ta wilike ovanongo veenyofi va ye kuJesus? Enyamukulo otashi dulika li ku kumwife.
EHOKOLOLO 87
Omunyasha Jesus e li motembeli
Okwa li nokuli a kumwifa ovanamido, ovo va li hava hongo motembeli.
EHOKOLOLO 88
Johannes ta ninginifa Jesus
Johannes okwa kala ha ninginifa ovalunde, ashike Jesus ina longa nandenande oulunde washa. Omolwashike Johannes a ninginifa Jesus?
EHOKOLOLO 89
Jesus ta taataa ovashingifi motembeli
Jesus okwa li a handuka molwaashi okwa li e hole otembeli yaKalunga.
EHOKOLOLO 90
Jesus a shakena nomukainhu pondungu
Ongahelipi omeva oo Jesus ta yandje tae mu kwafele aha fye vali enota?
EHOKOLOLO 91
Jesus ta udifile ovanhu komhunda
Lihonga kombinga younongo wa denga mbada mEudifo lokOmhunda.
EHOKOLOLO 92
Jesus ta nyumuna ovafi
Pakwafo leenghono daKalunga, Jesus okwa li a popya oitya ivali i li paunafangwa ndele ta nyumuna okamonakadona kaJairus.
EHOKOLOLO 93
Jesus ta palula eemhunga dovanhu
Eshi Jesus a palula ovanhu omayovi pashikumwifilonga, okwa ulika oshitwa shilipi sha fimana?
EHOKOLOLO 94
Jesus okwa li e hole ounona vanini
Jesus okwa li a honga ovayapostoli vaye kutya ova pumbwa okulihonga shihapu kombinga younona vanini nokulihonga ko sha kuvo.
EHOKOLOLO 95
Onghedi yaJesus yokuhonga
Eyele laJesus lOmusamaria omunamutimanghenda oli li oshihopaenenwa shonghedi yokuhonga oyo a li ha longifa luhapu.
EHOKOLOLO 96
Jesus ta velula ovanaudu
Jesus okwa li a pondola shike eshi a longa oikumwifilonga aishe oyo?
EHOKOLOLO 97
Jesus te uya muJerusalem e li ngaashi Ohamba
Okwa li a hambelelwa keemhunga dovanhu, ashike haaveshe va li ve shi hafela.
EHOKOLOLO 98
Jesus e li kOmhunda yEemono
Jesus ta lombwele ovayapostoli vaye vane kombinga yoinima oyo tai ningwa kunena.
EHOKOLOLO 99
Jesus novahongwa vaye va ongala monduda yopombada
Omolwashike Jesus a li a lombwela ovahongwa vaye va kale tava li ouvalelo oo we likalekelwa omudo keshe?
EHOKOLOLO 100
Jesus moshikunino shaGetsemane
Omolwashike Judas a kengelela Jesus nexupito?
EHOKOLOLO 101
Jesus ta dipawa
Fimbo a li pokufya e li komuti womahepeko, okwa li a ninga eudaneko li na sha noparadisa.
ssw_Latn xho_Latn umb_Latn umb_Latn umb_Latn bem_Latn umb_Latn lin_Latn bam_Latn umb_Latn quy_Latn kmb_Latn umb_Latn umb_Latn umb_Latn umb_Latn fur_Latn umb_Latn umb_Latn nob_Latn tso_Latn umb_Latn quy_Latn sot_Latn umb_Latn ilo_Latn ewe_Latn umb_Latn tso_Latn sna_Latn umb_Latn ilo_Latn kea_Latn umb_Latn tso_Latn bem_Latn umb_Latn sot_Latn umb_Latn umb_Latn sna_Latn umb_Latn umb_Latn ilo_Latn umb_Latn umb_Latn fur_Latn lus_Latn umb_Latn sag_Latn umb_Latn umb_Latn umb_Latn umb_Latn umb_Latn swh_Latn ilo_Latn umb_Latn quy_Latn sag_Latn